proxectonos/corpus_dominio_legal_administrativo_tmp huggingface dataset:
RESOLUCIÓN do 14 de novembro de 1994, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente 4.128 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 05/01/1995

Visto o expediente incoado na Sección de Industria desta delegación provincial por petición de Barras Eléctricas Galaico-Asturianas, S.A. (Begasa), con domicilio en Lugo, Cidade de Viveiro, 4-1º, no que solicita autorización e declaración, en concreto, de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do regulamento aprobado polo Decreto 2.619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2.634/1980, do 31 de xullo, sobre transferencia de competencia da Administración do Estado á Xunta de Galicia en materia de industria,
Esta delegación provincial resolveu autorizar a Begasa a instalación eléctrica que ten como características principais as seguintes:
Centro de transformación en Quintán, de 25 kVA, 20 kV, 380/220 V, sobre torre metálica. Rede de baixa tensión, con conductores RZ-50-25, apoios de formigón ou sobre fachada.
Declarar, en concreto, a utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e o seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2.617/1966, do 20 de outubro.
Lugo, 14 de novembro de 1994.
Jesús Bendaña Suárez
Delegado provincial de Lugo
RESOLUCIÓN do 18 de novembro de 1994, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente 4.129 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 05/01/1995

Visto o expediente incoado na Sección de Industria desta delegación provincial por petición de Barras Eléctricas Galaico-Asturianas, S.A. (Begasa), con domicilio en Lugo, Cidade de Viveiro, 4-1º, no que solicita autorización e declaración, en concreto, de utilidade pública para o establecemento dunha ins
talación eléctrica de media tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do regulamento aprobado polo Decreto 2.619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2.634/1980, do 31 de xullo, sobre transferencia de competencia da Administración do Estado á Xunta de Galicia en materia de industria,
Esta delegación provincial resolveu autorizar a Begasa a instalación eléctrica que ten como características principais as seguintes:
Centro de transformación existente de 50 kVA, pasa a 100 kVA, 20 kV-380-220 V, sobre torre metálica. Rede de baixa tensión, con conductores RZ-95-50-25, apoios de formigón ou sobre fachada.
Declarar, en concreto, a utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e o seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2.617/1966, do 20 de outubro.
Lugo, 18 de novembro de 1994.
Jesús Bendaña Suárez
Delegado provincial de Lugo
RESOLUCIÓN do 18 de novembro de 1994, da Delegación Provincial da Coruña, de autorización administrativa, declaración de utilidade pública e aprobación do proxecto de execución das instalacións eléctricas que se citan. (Expedientes números 58/1994, 59/1994, 60/1994, 61/1994 e 62/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 05/01/1995

Visto o expediente incoado pola empresa Electra del Jallas, S.A., co enderezo na Praza da Constitución nº 17, Cee (A Coruña), para a autorización administrativa, declaración de utilidade pública e aprobación do proxecto de execución das instalacións que seguen:
Expediente 58/1994: L.M.T. aérea a 20 kV, de 104 m de lonxitude, en LA-56 e C.T. de 160 kVA, a 20 kV-B2, no lugar de Brión. Concello de Outes.
Expediente 59/1994: L.M.T. subterránea a 20 kV, de 240 m de lonxitude, con conductor RHV de 3(1x95 mm) Al e C.T. de 400 kVA a 20 kV-B2, no lugar de Acea. Concello de Muros.
Expediente 60/1994: L.M.T. aérea a 20 kV, de 40 m de lonxitude, en LA-56, e C.T. aéreo de 150 kVA a 20 kV-B2, no lugar de Vilar de Toba. Concello de Cee.
Expediente 61/1994: L.M.T. subterránea a 20 kV, de 393 m de lonxitude, con conductor RHV de 3(1x95 mm) Al e C.T. de 400 kVA a 20 kV-B2, no lugar de Coido. Concello de Muxía.
Expediente 62/1994: L.M.T. subterránea a 20 kV, de 500 m de lonxitude, con conductor RHV de 3(1x95 mm) Al e C.T. interior de 400 kVA en edificio Arrojo. Concello de Cee.
Cumpridos os trámites ordenados nos capítulos III e IV dos decretos 2.617 e 2.619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu:
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 18 de novembro de 1994.
Juan I. Lizaur Otero
Delegado provincial da Coruña
RESOLUCIÓN do 30 de novembro de 1994, da Delegación Provincial da Coruña, de autorización administrativa, declaración de utilidade pública e aprobación do Decreto de execución da instalación eléctrica que se cita. (Expediente número 52.356).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 05/01/1995

Visto o expediente incoado pola empresa Unión Eléctrica-Fenosa, S.A., co enderezo na r/ Severo Ochoa nº 2, 15008 A Coruña, para a autorización administrativa, declaración de utilidade pública e aprobación do proxecto de execución da instalación que segue:
Liña subterránea de media tensión, a 20 kV, baixo tubo e conductor RHV de 150 mm, de 360 m de lonxitude, con orixe na liña Padrón-Pontecesures, tramo I e remate no C.T. Matanza (expediente 2.159). Padrón.
Cumpridos os trámites ordenados nos capítulos III e IV dos decretos 2.617 e 2.619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu:
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 30 de novembro de 1994.
Juan I. Lizaur Otero
Delegado provincial da Coruña
RESOLUCIÓN do 3 de novembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.008 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 05/01/1995

Visto o expediente incoado nesta delegación provincial por instancia de Barras Eléctricas Galaico-Asturianas, S.A. (Begasa), con domicilio en Lugo, Cidade de Viveiro, en solicitude de autorización para instalar L.M.T. e C.T. edificio Inmobiliaria Villalbesa, r/ Cidade de Viveiro e Domingo Goás, en Vilalba, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes,
RESOLVEU:
Autorizar a Begasa a instalación de liña de media tensión subterránea, 20 kV, cunha lonxitude de 160 metros, cable 1x95 mm AL. Centro de transformación 1x400 kVA, 20.000±5%, 398/230 V.
Esta autorización non supón a aprobación do proxecto.
Lugo, 3 de novembro de 1994.
Jesús Bendaña Suárez
Delegado provincial de Lugo
CORRECCIÓN de erros.-Orde do 25 de novembro de 1994 pola que se aproba o regulamento da denominación de orixe Monterrei e do seu consello regulador.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 05/01/1995

Advertida omisión na devandita orde, publicada no DOG nº 3 do pasado 4 de xaneiro, do apartado 2 do artigo 39, así como dos artigas 40 e 41 na súa integridade (páxina 133, columna dereita), cómpre publica-lo texto omitido a continuación:
«2.-Contra os acordos e resolucións que adopte o Consello Regulador poderase recorrer en todo caso, ante a Consellería de Agricultura, Gandería e Montes da Xunta de Galicia, dentro do prazo dun mes, contado desde a comunicación daqueles, tal como prevén os artigos 114 e concordantes da Lei 30/1992, do 26 de novembro que regula o procedemento administrativo común.
CAPÍTULO VIII
Das infraccións, sancións e procedemento
Artigo 40.
Tódalas actuacións que sexa preciso desenvolver en materia de expedientes sancionadores axustaranse ás normas desta regulamento, ás da Lei 25/1970, do 2 de decembro, do estatuto da viña, o viño e dos alcohois e ó seu regulamento aprobado polo Decreto 835/1972, do 23 de marzo, ó Real decreto 1.945/1983, do 22 de xuño, que regula as infraccións e sancións en materia de defensa do consumidor e da producción agroalimentaria, á vixente Lei 30/1992, do 26 de novembro de réxime xurídico das administracións públicas e do procedemento administrativo común, ó regulamento do procedemento para o exercicio da potestade sancionadora aprobado polo Real decreto 1.398/1993, do 4 de agosto, e cantas disposicións xerais estean vixentes no momento sobre a materia.
Artigo 41.
1.-As infraccións ó disposto neste Regulamento e ós acordos do Consello Regulador serán sancionadas con apercibimento, multa, comiso da mercancía, suspensión temporal no emprego da denominación, ou baixa no rexistro ou rexistros dela, conforme se expresa nos artigos seguintes, sen prexuízo das sancións que por contravi-la lexislación xeral sobre a materia poidan ser impostas.
2.-As bases para a imposición de multas determinaranse conforme dispón o artigo 120 do Decreto 835/1972, do 23 de marzo.»
ORDE do 19 de decembro de 1994 pola que se aproba o cambio de dominio dunha batea de cultivo de mexillón, denominada Mabla nº 3, a favor de Benigno Paz Abanqueiro.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 05/01/1995

Visto o expediente de cambio de dominio que a continuación se menciona, instruído para efectos da transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 13 da Lei 15/1985, do 23 de outubro, de ordenación marisqueira e cultivos mariños desta Comunidade Autónoma (DOG nº 236, do 10 de decembro) e que foi acreditada a transmisión correspondente.
Esta consellería, en virtude das atribucións conferidas á vista do informe favorable do Servicio Xurídico de Planificación, acordou acceder ó solicitado, proclamando a nova titularidade da concesión e do establecemento que se relaciona a continuación:
Denominación da batea: Mabla nº 3.
Cultivo: mexillón.
Localización: Caramiñal E, cuadrícula nº 281.
Data da concesión: 13-12-1967.
Data do remate da derradeira prórroga: 21-12-1997.
Anterior concesionaria: Carmen Abanqueiro Trasbach.
Novo titular da concesión e batea: Benigno Paz Abanqueiro.
O novo titular queda subrogado nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de categoría suficientes.
A Coruña, 19 de decembro de 1994.
P.D. (Orde do 27-6-1990)
Jesús Espada Martínez
Delegado territorial da Coruña
RESOLUCIÓN do 19 de decembro de 1994, da Dirección Xeral de Relacións Laborais, pola que se anuncian modificacións dos estatutos da Federación Empresarial Gallega de Talleres de Reparación de Vehículos (FEGAT).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/01/1995

En cumprimento do disposto na normativa legal vixente sobre depósito de estatutos, tanto de aso-
ciacións profesionais coma de sindicatos de traballadores, e para os efectos previstos nela, faise público que no correspondente servicio desta dirección xeral se presentou o día 19 de decembro de 1994 certificación da secretaría da Federación Empresarial Gallega de Talleres de Reparación de Vehículos (FEGAT), Lourdes Pardo Rodríguez, avalada co visto e prace do seu presidente, na que se fan consta-las modificacións dos estatutos da federación de referencia, aprobadas na súa asemblea xeral ordinaria, celebrada o pasado 24 de setembro.
Santiago de Compostela, 19 de decembro de 1994.
Juan Pedrosa Vicente
Director xeral de Relacións Laborais
DECRETO 401/1994, do 23 de decembro, polo que se declara a urxente ocupación, para efectos de expropiación forzosa, polo Concello de Viana do Bolo (Ourense), dos bens e dereitos necesarios para a realización das obras do proxecto da depuradora de residuais en Viana, segunda fase.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 05/01/1995

O Concello de Viana do Bolo (Ourense), en sesión celebrada o día 7 de xuño de 1994, aprobou o proxec-
to da depuradora de residuais en Viana, 2ª fase, e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 12 de xullo de 1994 baixo o número 6.717.
Os bens nos que se concreta a declaración de urxente ocupación están determinados no expediente que se somete a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 6 de outubro de 1994, baixo o número 10.114.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque a obra está incluída no Plan Operativo Local de 1993, nº 164.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, logo de deliberación do Consello da Xunta de Galicia na súa reunión do día vintetrés de decembro de mil novecentos noventa e catro,
DISPOÑO:
Artigo único.-De conformidade co disposto no artigo cincuenta e dous da Lei de expropiación forzosa, declárase a urxente ocupación, polo Concello de Viana do Bolo (Ourense), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto da depuradora de residuais en Viana, 2ª fase.
Santiago de Compostela, vintetrés de decembro de mil novecentos noventa e catro.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións
Laborais
RESOLUCIÓN do 20 de decembro de 1994, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/630/1994, interposto por Pablo Manuel López Varela.
SERVICIO GALEGO DE SAÚDE — III. OUTRAS DISPOSICIÓNS — 05/01/1995

Notificóuselle ó Servicio Galego de Saude a providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo nº 1/1630/1994, interposto por Pablo Manuel López Varela contra a convocatoria de probas selectivas, do 16 de xuño de 1994, para a contratación temporal de oito oficiais de laboratorio para o Programa de Control Sanitario do Aire; un biólogo, cinco veterinarios, un oficial administrativo e dous oficiais de laboratorio para o programa de plan de residuos en animais e carnes frescas; e dous farmacéuticos, un químico, un oficial de laboratorio
e un auxiliar administrativo para o programa de biotoxinas mariñas, e contra a resolución das ditas probas, do 4 de xullo de 1994.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 20 de decembro de 1994.
Carlos Negreira Souto
Director xeral de Recursos Humanos
RESOLUCIÓN do 20 de decembro de 1994, da Dirección Xeral de Recursos Humanos, pola que se emprazan as partes interesadas no curso contencioso-administrativo número 1/2453/1994, interposto por Antonio Moreno Martínez.
SERVICIO GALEGO DE SAÚDE — III. OUTRAS DISPOSICIÓNS — 05/01/1995

Notificóuselle ó Servicio Galego de Saúde a providencia da sección primeira da Sala do Contencioso-Administrativo do Tribunal Superior de Xustiza de Galicia pola que se admite o recurso contencioso-administrativo nº 1/2453/1994, interposto por Antonio Moreno Martinez contra a Resolución do 12 de setembro de 1994 desta dirección xeral (DOG nº 187, do 27 de setembro), pola que se resolve definitivamente o concurso voluntario de traslados para a provisión de prazas de persoal facultativo especialista, persoal sanitario non facultativo e persoal non sanitario das institucións sanitarias dependentes do Servicio Galego de Saúde, en concreto no que se refire ás prazas de persoal facultativo, especialidade de análises clínicas.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala. O que se notifica para xeral coñecemento de tódalas persoas interesadas no procedemento, que son emprazadas para que poidan comparecer nos autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 20 de decembro de 1994.
Carlos Negreira Souto
Director xeral de Recursos Humanos
RESOLUCIÓN do 15 de maio de 1995, da Delegación Provincial de Pontevedra, pola que se dispón a inscrición no rexistro e publicación no Diario Oficial de Galicia da revisión salarial do convenio colectivo da empresa Transportes La Unión, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/1995

Visto o expediente de revisión salarial do convenio colectivo para a empresa Transportes La Unión, S.A., que tivo entrada nesta delegación provincial de Xustiza, Interior e Relacións Laborais, o día 11-5-1995, subscrito en representación da parte económica por unha representación da empresa, e da parte social polo comité de empresa, o día 2-5-1995. De conformidade co disposto no artigo 7 do texto do convenio colectivo, artigo 90.2º e 3º, da Lei 8/1980, do 10 de marzo, do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación da Consellería de Xustiza, Interior e Relacións Laborais da provincia de Pontevedra,
ACORDA:
Primeiro.-Ordena-la súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no BOP e no Diario Oficial de Galicia.
Vigo, 15 de maio de 1995.
Antonio Coello Bufill
Delegado provincial de Pontevedra
Convenio colectivo de Transportes La Unión, S.A.
Taboa de salarios
Desde 1-4-1995 ó 31-3-1996
Persoal administrativoPtas./mes
Xefe de servicio 136.914
Enxeñeiros e licenciados 119.326
Xefe de negociado  95.124
Oficial de primeira  86.032
Oficial de segunda  80.430
Auxiliar administrativo  72.062
Persoal de movemento
Xefe de tráfico de primeira 103.300
Xefe de tráfico de segunda  99.626
Xefe de tráfico de terceira  93.634
Ptas./día
Inspector   2.963
Conductor-perceptor   2.900
Conductor   2.849
Cobrador   2.486
Mozo de administración   2.371
Ptas./mes
Vendedor de billetes  78.926
Persoal de talleres  Ptas./mes
Xefe de taller 118.392
Encargado de taller  92.495
Ptas./día
Xefe de equipo   3.098
Oficial de primeira   2.984
Oficial de segunda   2.843
Oficial de terceira   2.720
Mozo de taller   2.446
Aprendices (salario mínimo segundo idade en cada caso)
Axuda de custo pra a comida do mediodía  1.043 ptas.
Quebranto de moeda   110 ptas.
Pontevedra, 15 de maio de 1995.
9504696
DECRETO 196/1995, do 16 de xuño, polo que se aproba o escudo heráldico do Concello de Arbo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/1995

O Concello de Arbo considerou conveniente adopta-lo seu escudo heráldico para perpetuar, con simboloxía adecuada e conforme ás normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto no artigo 27.2º do Estatuto de Autonomía de Galicia.
O expediente instruiuse conforme as normas do procedemento establecias na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.d. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para
a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Arbo, que quedará organizado do seguinte xeito: de azur e encima de ondas de azur e prata, unha ponte cun só ollo, de prata, sumado de dúas chaves do mesmo, postas en sotuer, e franqueadas de dous acios de uvas de ouro; bordura de ouro con dúas lampreas da súa cor. Ó timbre, coroa real pechada.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
95-3317
DECRETO 195/1995, do 16 de xuño, polo que se aproba o escudo heráldico do Concello de Cospeito.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/1995

O Concello de Cospeito considerou conveniente adopta-lo seu escudo heráldico para perpetuar, con simboloxía adecuada e conforme ás normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspondelle á Comunidade Autónoma galega, segundo o disposto no artigo 27.2º do Estatuto de autonomía de Galicia.
O expediente instruiuse conforme as normas do procedemento establecias na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Cospeito, que quedará organizado do seguinte xeito: de ouro e sobre ondas de azur e prata, un cruz floronada de gules, cargada de cinco vieiras de prata; mantelado de gules con dúas torres de ouro. Ó timbre, coroa real pechada.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
95-4556
DECRETO 194/1995, do 16 de xuño, polo que se aproba o escudo heráldico do Concello de Vilar de Barrio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/1995

O Concello de Vilar de Barrio considerou conveniente adopta-lo seu escudo heráldico para perpetuar, con simboloxía adecuada e conforme ás normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspondelle á Comunidade Autónoma galega, segundo o disposto no artigo 27.2º do Estatuto de Autonomía de Galicia.
O expediente instruiuse conforme as normas do procedemento establecias na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real deccreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Vilar de Barrio, que quedará organizado do seguinte xeito: partido. Primeiro: de azur, unha espada de prata, posta en barra e acompañada, na parte alta, dunha cruz cha e recortada de ouro e, na parte baixa, dunha vieira tamén de ouro. Segundo: de gules, unha xerra de prata coas azucenas del. O xefe de sinople, cunha coroa marquesal de ouro. Ó timbre, coroa real pechada.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
9504555
DECRETO 193/1995, do 16 de xuño, polo que se aproba o escudo heráldico do Concello de Dodro.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/1995

O Concello de Dodro considerou conveniente adopta-lo seu escudo heráldico para perpetuar, con simboloxía adecuada e conforme ás normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspondelle á Comunidade Autónoma galega, segundo o disposto no artigo 27.2º do Estatuto de autonomía de Galicia.
O expediente instruíuse conforme as normas do procedemento establecias na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.d. 2568/1986, do 28 de novembro, e mais no Decreto 258/1992 do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Dodro, que quedará organizado do seguinte xeito: de ouro e sobre ondas de azur e prata, un piñeiro da súa cor, froitado do mesmo; bordura de gules, con oito vieiras de ouro. Ó timbre, coroa real pechada.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
4554
DECRETO 192/1995, do 16 de xuño, polo que se aproba o escudo heráldico do Concello de Paderne de Allariz.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/1995

O Concello de Paderne de Allaríz considerou conveniente adopta-lo seu escudo heráldico para perpetuar, con simboloxía adecuada e conforme ás normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informe e memoria descriptiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma gale
ga, segundo o disposto no artigo 27.2º do Estatuto de autonomía de Galicia.
O expediente instruíuse conforme as normas do procedemento establecias na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Paderne de Allariz, que quedará organizado do seguinte xeito: de prata, unha figueira arrincada, de sinople; borbura de gules, con dez torres de ouro. Ó timbre, coroa real pechada.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
95-4553
DECRETO 191/1995, do 16 de xuño, polo que se aproba o escudo heráldico do Concello de Rairiz de Veiga.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/07/1995

O Concello de Rairíz de Veiga considerou conveniente adopta-lo seu escudo heráldico para perpetuar, con simboloxía adecuada e conforme ás normas da heráldica, os feitos máis relevantes e peculiares do seu pasado histórico. Para iso, e de acordo coas facultades que lle confiren as disposicións vixentes, elevou o correspondente informa e memoria descritiva para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto no artigo 27.2º do Estatuto de autonomía de Galicia.
O expediente instruíuse conforme as normas do procedemento establecias na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia, e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Aproba-lo escudo heráldico do Concello de Rairiz de Veiga, que quedará organizado do seguinte xeito: de ouro, unha árbore arrincada de sinople; xefe de ouro con tres paus de gules. Ó timbre, coroa real pechada.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
95-4552
RESOLUCIÓN do 28 de abril de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente número 4139-A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/07/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Sáez Díez, 95-Ourense, en solicitude de autorización para instalar L.M.T., C.T. e R.B.T. na parroquia de Olleros, no concello de Carballedo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A., a instalación de liñas media tensión a 20 kV, conductor LA-56, apoios de formigón, cunha lonxitude de 2.690 m. Centro transformación intemperie B2, de 100 kVA o de Oleiros e 50 kVA o de Touza, 20.000/380-220 V. Rede de baixa tensión de 2.679 m e conductores R.Z.-95-50-25, para mellora do servicio na parroquia de Oleiros, no concello de Carballedo.
Esta autorización non supón a aprobación do proxecto.
Lugo, 28 de abril de 1995.
Jesús Bendaña Suárez
Delegado provincial de Lugo
4030
RESOLUCIÓN do 29 de maio de 1995, da Dirección Xeral de Servicios Sociais, pola que se fixa o prazo para a presentación de solicitudes para a realización de convenios de reserva e ocupación de prazas en centros residenciais e vivendas tuteladas para a terceira idade e se establecen os prezos máximos de praza/día.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 03/07/1995

A Orde do 16 de maio de 1995, da Consellería de Sanidade e Servicios Sociais, pola que se regula o establecemento de convenios de colaboración en materia de reserva e ocupación de prazas en centros residenciais e vivendas tuteladas para a terceira idade, establece a posibilidade de que éstas poidan ofertar prazas para a súa reserva e ocupación, logo da sinatura do correspondente convenio.
O seu artigo 9.2º sinala que a Dirección Xeral de Servicios Sociais fixará anualmente o prazo para presentar solicitudes por parte das entidades interesadas na subscrición dos citados convenios.
Pola súa banda o artigo 7 determina que a Dirección Xeral de Servicios Sociais establecerá anualmente o custo máximo da praza/día ocupada.
Por todo isto o director xeral de Servicios Sociais no uso das súas atribucións
DISPÓN:
Primeiro.-O prazo para presentar solicitudes para a realización dos convenios ós que se refire a Orde do 16 de maio de 1995 será de 30 días naturais desde o día seguinte ó da publicación desta resolución no Diario Oficial de Galicia.
Segundo.-O custo máximo por praza/día ocupada nos centros/vivendas cos que a Consellería de Sanidade e Servicios Sociais estableza convenios de reserva e ocupación de prazas, durante o ano 1995 serán os seguintes:
-Prazas de persoas válidas:3.300 ptas./día
-Prazas de persoas asistidas:6.000 ptas./día
Terceiro.-As obrigacións contraídas pola consellería para o financiamento das prazas conveniadas serán con cargo á aplicación orzamentaria 11.02.212-B.262.
Disposición derradeira
A presente resolución entrará en vigor ó día seguinte ó da súa publicación no Diario Oficial de Galicia.
Santiago de Compostela, 29 de maio de 1995
Manuel Aguilar López
Director xeral de Servicios Sociais
95-01567
RESOLUCIÓN do 7 de abril de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 177/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/07/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T., un C.T. en polígono Torneiros-Rivera II, concello do Porriño, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A., a instalación de unha L.M.T., un C.T. en polígono Torneiros-Rivera II, concello do Porriño.
Esta autorización non supón a aprobación do proxecto.
Pontevedra, 7 de abril de 1995.
Ramón Álvarez Abad
Delegado provincial de Pontevedra
95-3612
ORDE do 27 de febreiro de 1995 pola que se aproba o cambio de dominio mortis-causa das bateas denominadas Núñez nº 1 a favor de Ramona Vilas Fernández e Cancela nº 2 a favor de Gabino Triñanes Vilas.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 03/07/1995

Visto o expediente de cambio de dominio que a continuación se menciona, instruído para efectos da transmisión da concesión administrativa pertinente e do establecemento que a ampara; tendo en conta o previsto no artigo 59 da Lei 6/1993, do 11 de maio, de pesca de Galicia (DOG nº 101, do 31 de maio de 1993), e que foi acreditada a transmisión de dereitos invocada e aboado o imposto correspondente.
Esta consellería, en virtude das atribucións conferidas, á vista do informe do Servicio Xurídico de Planificación, acordou acceder ó solicitado, proclamando a nova titularidade da concesión e do establecemento que se relaciona a continuación:
Denominación da batea: Núñez nº 1.
Cultivo: mexillón.
Localización: Caramiñal E, cuadrícula nº 1.
Data da concesión: 31-1-1968.
Data do remate da última prórroga: 9-2-1998.
Anterior concesionario: Ramona Vilas Fernández e José Triñanes Viturro.
Novo titular da concesión e batea: Ramona Vilas Fernández.
Denominación da batea: Cancela nº 2.
Cultivo: mexillón.
Localización: Caramiñal D, cuadrícula nº 92.
Data da concesión: 14-2-1973.
Data do remate da última prórroga: 12-4-2003.
Anterior concesionario: Ramona Vilas Fernández e José Triñanes Viturro
Novo titular da concesión e batea: Gabino Triñanes Vilas.
Os novos titulares quedan subrogados nos mesmos dereitos e obrigas do anterior concesionario, así como obrigado ó cumprimento das disposicións legais vixentes que lle sexan aplicables e de rango suficiente.
A Coruña, 27 de febreiro de 1995.
P.D. (Orde 27-6-1990)
Jesús Espada Martínez
Delegado territorial da Coruña
95-4551
ORDE do 31 de maio de 1995 pola que se modifica parcialmente a Orde do 30 de xuño de 1992, pola que se aproba o modelo de autoliquidación de taxas da Comunidade Autónoma de Galicia e se establece a utilización de efectos timbrados para o pagamento das taxas por servicios administrativos de compulsa de documentos e de verificación da suficiencia de poderes e documentos acreditativos de lexitimación.
CONSELLERÍA DE ECONOMÍA E FACENDA — I. DISPOSICIÓNS XERAIS — 04/07/1995

O artigo 7 da Orde do 30 de xuño establecía que os responsables dos rexistros de entrada e saída dos documentos nos servicios centrais das distintas consellerías eran os encargados da custodia e recadación dos efectos timbrados necesarios para a prestación dos servicios nos que o pagamento está previsto que se realice por este medio.
Por sentencia do 26 de abril de 1995 do Tribunal Superior de Xustiza de Galicia, declárase a nulidade do citado artigo 7.
Dando cumprimento á citada sentencia,
DISPOÑO:
Artigo único.
Queda derrogado o artigo 7 da Orde do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servicios administrativos de compulsa de documentos e de verifi
cación da suficiencia de poderes e documentos acreditativos de lexitimación, substituíndoo polo texto que queda redactado como segue:
Artigo 7º
Os habilitados responsables de fondos públicos nos servicios centrais das distintas consellerías, solicitarán da Dirección Xeral de Política Financeira e Tesouro os selos de cada clase que cómpren para a prestación dos servicios gravados polas ditas taxas, sendo responsables da súa custodia e recadación.
Disposición derradeira
Esta orden entrará en vigor ó día seguinte da súa publicación no Diario Oficial de Galicia.
Santiago de Compostela, 31 de maio de 1995.
José Antonio Orza Fernández
Conselleiro de Economía y Hacienda
95-4708
CORRECCIÓN de erros.-Orde do 22 de decembro de 1994 pola que se determinan os nomes oficiais dos topónimos que se relacionan pertencentes ós concellos de: Zas (A Coruña), Castroverde e Pol (Lugo), Celanova, O Irixo, Rubiá, Viana do Bolo e Vilamarín (Ourense).
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 04/07/1995

Advertido erro na publicación da citada orde, efectuada no DOG nº 8, do 12 de xaneiro de 1995, cómpre face-la oportuna corrección:
Na páxina 439, no concello de Celanova parroquia de Acevedo do Río (San Xurxo), nas columnas nome oficial e nome que figura no nomenclátor, onde di: «Cercedo», debe dicir: «Cerdedo».
95-4855
RESOLUCIÓN do 25 de abril de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 198/1994 (51409)).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/07/1995

Visto o expediente incoado pola empresa Unión Eléctrica-Fenosa, S.A. co enderezo na rúa Severo Ochoa, 2, 15008 A Coruña, para a autorización administrativa, declaración de utilidade pública e aprobación do proxecto de execución da instalación eléctrica que segue:
Liña eléctrica subterránea-aérea de media tensión, a 20 kV, baixo tubo e con conductor R.H.V. 12/20 kV de 3(1x240) mm Al, de 180 m de lonxitude en subterráneo e sobre apoios de formigón (37) e metálicos (2) con conductor LA-110 e 6.426 m de lonxitude en aéreo, con orixe na subestación de San Marcos.
Os derradeiros 320 m, entre apoios números 37 e 41 serán en dobre circuíto, entroncando coa liña que alimenta ó C.T. Frais e Capataces Agrícolas (expediente número 34738) con remate no polígono industrial de Bergondo. Concellos de Cambre, Oleiros e Bergondo.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de apli
cación, e nos condicionados establecidos polos ministerios, organismos ou corporacións que constan nos expedientes.
A Coruña, 25 de abril de 1995.
Juan Ignacio Lizaur Otero
Delegado provincial da Coruña
3798
RESOLUCIÓN do 18 de abril de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 171/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 06/07/1995

Visto o expediente incoado pola empresa Unión Eléctrica-Fenosa, S.A. co enderezo na rúa Severo Ochoa, 2, 15008 A Coruña, para a autorización administrativa, declaración de utilidade pública e aprobación do proxecto de execución da instalación eléctrica que segue:
Liña eléctrica aérea de media tensión, a 20 kV, sobre apoios de formigón e con conductor LA-56, de 133 m de lonxitude, con orixe na liña Milladoiro-Montespiño (expediente número 7287) e remate en C.T. Osebe.
Centro de trnasformación aéreo, de 100 kVA e tensións de 20/0,380-0,220 kV do que parte rede de baixa tensión sobre apoios de formigón e conductor R.Z. de 150, 95, 50 e 25 mm, de 2.003 m de lonxitude discorrendo polos lugares de Osebe e Casalonga. Teo.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolveu,
Autorizar, declarar de utilidade pública e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 18 de abril de 1995.
Juan Ignacio Lizaur Otero
Delegado provincial da Coruña
95-3843